Larisa Iordache, campioană și pe Instagram. A dat gimnastica pe social media.
Larisa Iordache a dat sala de antrenamente pe mediul online. Gimnasta a strâns 124 de mii de urmăritori pe Instagram. Larisa se gândește ca pe viitor sa devină antrenoare de gimnastică.
De la campioană mondială la gimnastică, la influenceriță pe social media. Larisa Iordache, cvadruplă medaliată mondial, face acum performanță și pe Instagram.Figurile pe care le făcea la bârnă le mai vezi acum doar pe story-urile ei. Tu și cei 124 de mii de urmăritori.Larisa Iordache: "Nu m-am lăsat pentru că am vrut eu, am fost nevoită să mă las de gimnastică în 2017. Am avut doua intervenții chirurgicale la tendonul ahilian. Am hotărât să mă retrag atunci în iarnă în 2017.""Ușor-ușor oamenii mi-au trimis mesaje pe Instagram, pe rețelele de socializare în general spunându-mi că-și doresc foarte tare să știe foarte multe lucruri despre mine."Cum prima dragoste nu se uită niciodată, Larisa nu a putut sta departe de sala de antrenamente."Când s-a dat voie să ieșim din casă și să intrăm în sălile de sport am luat hotărârea de a mă reintoarce la gimnastică", a mai adăugat gimnasta. Larisa spune că mulți dintre urmăritorii săi sunt copii, sportivi care și-au găsit inspirație în cariera ei.Le dă sfaturi de câte ori poate pe Instagram și, pentru că iubește să lucreze cu copii, spune că nu e exclus să devină antrenoare."M-am bucurat foarte mult că m-am întors în sala de antrenamente. Este pentru mine a doua casă și mă simt încă foarte bine acolo.", a explicat Larisa Iordache.